दिल्ली में कहा- मोदी भ्रष्टाचारियों को बढ़ावा देते हैं; महागठबंधन के 300 सीट जीतने का दावा
Bihar Rashtriya Janata Dal (RJD) Foundation Day 2023 - आरजेडी सुप्रीमो लालू प्रसाद ने एक बार फिर पीएम मोदी और बीजेपी पर निशाना साधा है। उन्होंने कहा कि मोदी की विदाई की तैयारी करानी है
आरजेडी सुप्रीमो लालू प्रसाद ने पीएम मोदी को नसीहत दी है। उन्होंने कहा कि प्रधानमंत्री को अपनी पत्नी के साथ रहना चाहिए। बगैर पत्नी के वो (नरेंद्र मोदी) जो पीएम कोठी में रहते हैं, वो गलत है। जो भी हो, उन्हें पत्नी के साथ रहना चाहिए।
पटना में राहुल गांधी को दूल्हा बनने की सलाह देने को लेकर पत्रकार ने सवाल किया था कि क्या वहीं पीएम कैंडिडेट होंगे। जिसके जवाब में लालू प्रसाद ने ये बाते कहीं। उन्होंने कहा कि कहना और पीएम बनना अलग है। पीएम कोई भी हो पत्नी के साथ रहना चाहिए।
आम चुनाव में महागठबंधन के प्रदर्शन को लेकर किए गए सवाल पर दावा किया कि महागठबंधन 300 सीटों पर जीत दर्ज करेगी। वहीं महाराष्ट्र की राजनीति पर प्रतिक्रिया देते हुए कहा कि अजीत पवार के कहने से शरद पवार थोड़ी ना रिटायर हो जाएंगे। दिल्ली पहुंचने पर एयरपोर्ट पर मीडिया से बात करते हुए उन्होंने ये सारी बातें कहीं।
मोदी की विदाई की तैयारी करानी है
इससे पहले पटना एयरपोर्ट पर भी आरजेडी सुप्रीमो ने प्रधानमंत्री को आड़े हाथों लिया था। उन्होंने पटना में कहा कि मोदी की विदाई की तैयारी करानी है। फिलहाल ब्लड टेस्ट कराने के लिए दिल्ली जा रहा हूं क्योंकि यह जांच दिल्ली में ही होती है। उसके बाद विपक्ष की बैठक में शामिल होने के लिए बेंगलुरु जाऊंगा। मेरे आने से बीजेपी को चिंता हो चुकी है।
गुरुवार को पटना एयरपोर्ट से दिल्ली के लिए रवाना होने से पहले मीडिया से बात की। वहीं लैंड फॉर जॉब केस में तेजस्वी पर चार्जशीट होने के सवाल पर कहा कि ऐसी कितनी चार्जशीट हुई है। हम लोग डरने वाले नहीं है।
बता दें कि पूर्व सीएम दो महीने पहले दिल्ली से आए थे। 5 दिसंबर को सिंगापुर में लालू का किडनी ट्रांसप्लांट हुआ था। आरजेडी सुप्रीमो लालू प्रसाद यादव जांच कराने के लिए अभी दिल्ली जा रहे हैं।
इससे पहले बुधवार को लालू यादव ने राजद के 27वें स्थापना दिवस पर आयोजित समारोह में शिरकत की। बता दें कि कल आरजेडी के स्थापना दिवस कार्यक्रम में भी बीच-बीच में लालू प्रसाद को खांसी हो रही थी। हालांकि वे मास्क लगाकर कार्यक्रम में आए थे।
पीएम मोदी सोच ल, तोहार का हाल होई
पार्टी के स्थापना दिवस के कार्यक्रम में उन्होंने पीएम मोदी और केंद्र पर जमकर निशाना साधा था। लालू ने नसीहत देते हुए कहा कि तोहार का हाल होई? नरेंद्र मोदी सोच ल। हम लोग फूल माला बेचकर जी लेंगे। मुकदमा,मुकदमा मुकदमा करो। सिर्फ यही हो रहा है। 2024 में उखाड़ फेकेंगे।
लालू से जुड़ी दूसरी खबर भी पढ़िए...
लालू बोले-पीएम मोदी सोच ल, तोहार का हाल होई?:तेजस्वी पर चार्जशीट के बाद गुस्से में आरजेडी सुप्रीमो, कहा-और मुकदमा करो; 2024 में उखाड़ फेकेंगे
तेजस्वी यादव पर सीबीआई की तरफ से दायर चार्जशीट के बाद लालू ने पीएम मोदी पर जमकर निशाना साधा है। लालू ने नसीहत देते हुए कहा कि तोहार का हाल होई? नरेंद्र मोदी सोच ल। हम लोग फूल माला बेचकर जी लेंगे। मुकदमा,मुकदमा मुकदमा करो। सिर्फ यही हो रहा है। 2024 में उखाड़ फेकेंगे। लालू यादव ने भोजपुरी में भाषण दिया। उन्होंने महंगाई पर चर्चा की और कहा कि देश में आपसी भाईचारे को खराब किया जा रहा है। लालू यादव ने कहा कि 17 पार्टियों के बड़े नेताओं ने नीतीश कुमार के आवास पर बैठक की। पूरी खबर पढ़ने के लिए क्लिक करें।